Μουφάσα: Ο Βασιλιάς των Λιονταριών

Το Μουφάσα: Ο Βασιλιάς των Λιονταριών (πρωτότυπος τίτλος: Mufasa: The Lion King) είναι Αμερικανική δραματική ταινία μιούζικαλ φωτορεαλιστικών κινουμένων σχεδίων του 2024 σε παραγωγή από τη Walt Disney Pictures. Αποτελεί ταυτόχρονα πρίκουελ και συνέχεια της ταινίας Ο Βασιλιάς των Λιονταριών (2019), η οποία με τη σειρά της είναι ριμέικ της ομότιτλης ταινίας κινουμένων σχεδίων του 1994. Σε σκηνοθεσία από τον Μπάρι Τζένκινς από σενάριο του Τζεφ Νέιθανσον, στην ταινία πρωταγωνιστούν οι Σεθ Ρόγκεν, Μπίλι Άιχνερ, Ντόναλντ Γκλόβερ, Μπιγιόνσε Νόουλς-Κάρτερ και Τζον Κάνι, οι οποίοι επαναλαμβάνουν τους ρόλους τους από το ριμέικ, ενώ στο καστ προστίθενται οι Άαρον Πιέρ, Κέλβιν Χάρισον Τζούνιορ, Τίφανι Μπουν, Μας Μίκελσεν, Θάντι Νιούτον, Λένι Τζέιμς, Ανίκα Νόνι Ρόουζ και Μπλου Άιβι Κάρτερ.

Η ανάπτυξη ενός πρίκουελ του Βασιλιά των Λιονταριών επιβεβαιώθηκε τον Σεπτέμβριο του 2020, με τον Τζένκινς στο ρόλο του σκηνοθέτη και με τον Νέιθανσον να έχει παραδώσει ένα πρόχειρο του σεναρίου. Οι Πιέρ και Χάρισον ανακοινώθηκαν ως το φωνητικό καστ τον Αύγουστο του 2021, με τους υπόλοιπους ηθοποιούς να επιβεβαιώνονται από τον Σεπτέμβριο του 2022 ως τον Απρίλιο του 2024. Η ταινία και ο τίτλος της ανακοινώθηκαν τον Σεπτέμβριο του 2022 στο D23 Expo του 2022 και η παραγωγή τέθηκε σε παύση τον Ιούλιο του 2023 λόγω της Απεργίας SAG-AFTRA του 2023. Η ταινία είναι αφιερωμένη στον Τζέιμς Ερλ Τζόουνς, ο οποίος υποδύθηκε τη φωνή του Μουφάσα στην ταινία του 1994 και στο ριμέικ και απεβίωσε τρεις μήνες πριν από την κυκλοφορία της ταινίας.

Η ταινία Μουφάσα: Ο Βασιλιάς των Λιονταριών έκανε πρεμιέρα στις 9 Δεκεμβρίου 2024 στο Θέατρο Ντόλμπι και κυκλοφόρησε στους κινηματογράφους των Ηνωμένων Πολιτειών Αμερικής στις 20 Δεκεμβρίου από τη Walt Disney Studios Motion Pictures. Έλαβε μικτά σχόλια από τους κριτικούς και με προϋπολογισμό $200 εκατομμυρίων εισέπραξε $723 εκατομμύρια, με αποτέλεσμα να γίνει η έκτη ταινία του 2024 με τις μεγαλύτερες εισπράξεις.

 Παραπ0μπές 

 Εξωτερικοί σύνδεσμοι 



Κατηγορία:Ταινίες του 2024
Κατηγορία:Ταινίες κινουμένων σχεδίων του 2024
Κατηγορία:Αμερικανικές ταινίες της δεκαετίας 2020
Κατηγορία:Αγγλόφωνες ταινίες
Κατηγορία:Αμερικανικές ταινίες κινουμένων σχεδίων υπολογιστή
Κατηγορία:Αμερικανικές μουσικές ταινίες
Κατηγορία:Αμερικανικές 3D ταινίες
Κατηγορία:Αμερικανικές ταινίες φαντασίας
Κατηγορία:Αμερικανικές περιπετειώδεις ταινίες
Κατηγορία:Αμερικανικές περιπετειώδεις ταινίες φαντασίας
Κατηγορία:High fantasy ταινίες
Κατηγορία:Αμερικανικές επικές ταινίες
Κατηγορία:Αμερικανικές μουσικές δραματικές ταινίες
Κατηγορία:Αμερικανικές δραματικές ταινίες
Κατηγορία:Αμερικανικές δραματικές περιπετειώδεις ταινίες
Κατηγορία:3D ταινίες κινουμένων σχεδίων
Κατηγορία:Ταινίες 4DX
Κατηγορία:Αμερικανικές ταινίες ενηλικίωσης
Κατηγορία:Ταινίες IMAX
Κατηγορία:Ταινίες πρίκουελ
Κατηγορία:Ταινίες σίκουελ
Κατηγορία:Ταινίες σχετικές με ευγενείς
Κατηγορία:Ταινίες που επηρεάστηκαν από την απεργία SAG-AFTRA του 2023
Κατηγορία:Ταινίες remake της Disney
Κατηγορία:Ταινίες ιντέρκουελ
Κατηγορία:Ταινίες ScreenX
Κατηγορία:The Lion King
Κατηγορία:Ταινίες κινουμένων σχεδίων παραγωγής Walt Disney Pictures